చెన్నకేశవ ఆలయం, అరలగుప్పె

చెన్నకేశవ ఆలయం హిందూ దేవుడైన విష్ణువుకు అంకితం చేయబడిన ఆయలం. ఇది భారతదేశంలోని కర్ణాటక రాష్ట్రంలో ఉన్న అరలగుప్పే అనే చిన్న పట్టణంలో ఉంది.  అరలగుప్పే హసన్ నగరం నుండి 60 కిలోమీటర్ల దూరంలో ఉంది. ఈ ఆలయం హోయసల సామ్రాజ్య పాలకుడైన వీర సోమేశ్వర పాలనలో, సుమారు 1250వ సంవత్సరంలో నిర్మించబడింది.Foekema (1996), p 39 ఈ ఆలయం భారత పురావస్తు సర్వే సంస్థ యొక్క కర్ణాటక రాష్ట్ర విభాగం కింద రక్షిత స్మారక చిహ్నంగా ఉంది.

 ఆలయ ప్రణాళిక 
కుడి|thumb|అరలగుప్పెలోని చెన్నకేశవ ఆలయం, మండపం యొక్క బయటి గోడ అచ్చుపని ఫ్రీజ్,  ఈవ్స్ మధ్య  దిగువన ఉన్న ప్యానెల్ శిల్పాలు.
ఈ ఆలయం సాదాసీదాగా, అందంగా కనిపించినప్పటికీ, ఇది హోయసళ శైలిలో నిర్మించిన అద్భుతమైన ఉదాహరణ. ఈ ఆలయం 16 మూలలతో ఉన్న నక్షత్రాకార రూపకల్పనలో నిర్మించబడింది. ప్రధాన గర్భగృహం (విమానము) మీద శిఖరం అనే గోపురం ఉంది. సాధారణంగా శిఖరంపై ఉండే అలంకార కలశం ఇక్కడ లేదు.Foekema (1996), p 27

శిఖరం ఒక నక్షత్రాకార పైకప్పుతో ప్రారంభమై, దాని మీద నాలుగు చదరపు స్థాయిలు ఉంటాయి. వాటిలో కొన్ని ఇంకా అలంకార కలశాలతో ఉన్నాయి. ఈ ఆలయంలో ఒకే ఒక్క గర్భగృహం ఉండటంతో దీనిని ఏకకూట ఆలయం అంటారు. ఆలయం జగతి అనే ఎత్తైన వేదికపై నిర్మించబడింది.Foekema (1996), p 40Kamath (2001), p 134

గర్భగృహం, మండపం గోడలు ప్రత్యేకమైన “కొత్త శైలి”లో రూపొందించబడ్డాయి. వీటికి రెండు పైకప్పు అంచులు (ఈవ్స్) ఉంటాయి. పై అంచు శిఖరం కింద చుట్టూ ఉంటుంది. రెండవ అంచు దాని కంటే సుమారు ఒక మీటరు దిగువన ఉంటుంది. ఈ రెండు అంచుల మధ్య చిన్న చిన్న అలంకార గోపురాల చెక్కుచిత్రాలు ఉన్నాయి.Foekema (1996), p 21, p 25Kamath (2001), p 135

రెండవ అంచు కింద హిందూ దేవతలు, వారి సేవకుల చెక్కిన చిత్రాలు ఉన్నాయి. వాటి కింద ఆరు అలంకార పట్టీలు ఉంటాయి. పై నుంచి కిందకు వరుసగా ఇవి – పక్షులు, జలజంతువులు, రామాయణం, కృష్ణ కథలు, ఆకుల నమూనాలు, గుర్రాలు,  ఏనుగులు.

గర్భగృహంలో పెద్ద పీఠంపై నిలిపిన కేశవుడు (కృష్ణుని ఒక రూపం) విగ్రహం ఉంది.Foekema (1996), p 29, p 40Foekema (1996), p 40

 చిత్రమాలిక 

 గమనికలు 

 మూలాలు 

 గెరార్డ్ ఫోకేమా, హొయసల దేవాలయాలకు పూర్తి మార్గదర్శి, అభినవ్, 1996 ISBN 

వర్గం:కర్ణాటక పర్యాటక ప్రదేశాలు